ทัวร์ออฟไทยแลนด์ระเบิดศึก 1-10 เม.ย. อัศวิน ประธานพิธีเปิด
พล.ต.อ.อัศวิน ขวัญเมือง ผู้ว่าฯ กรุงเทพมหานคร ประเดิมประธานเปิดศึกจักรยานทางไกล ทัวร์ ออฟ ไทยแลนด์ 2017 พร้อมนำคณะนักกีฬาจากทั่วโลก จัดพิธีถวายพระพรชัยแด่สมเด็จพระเทพฯ ทรงเจริญพระชนมายุ 62 พรรษา เสธ.หมึก พล.อ.เดชา เหมกระศรี นายกสมาคมสองล้อฯเผย นักปั่นชายและหญิง 35 ทีมจากทั่วโลก พร้อมลงชิงชัย ระหว่าง 1-10 เม.ย.นี้ เส้นทางการปั่นผ่านโครงการในพระราชดำริของ ในหลวง ร.9 กว่า 4,000 โครงการ,วันที่ 29 มี.ค. 60 ความคืบหน้าการแข่งขันจักรยานทางไกลนานาชาติ The Princess MahaChakriSirindhorns Cup Men Tour of Thailand 2017 ชิงถ้วยพระราชทานสมเด็จพระเทพรัตนราชสุดาฯ สยามบรม ราชกุมารี หรือ ทัวร์ ออฟ ไทยแลนด์ 2017 ระหว่างวันที่ 1-10 เม.ย. โดยวันที่ 1-6 เม.ย. จะเป็นการแข่งขันประเภททีมชาย เส้นทางกรุงเทพฯ-เชียงใหม่ และประเภททีมหญิง ระหว่างวันที่ 8-10 เม.ย. โดยใช้เส้นทางบริเวณจังหวัดเชียงใหม่ ซึ่งสเตจแรกวันที่ 1 เม.ย. เวลา 07.00 น. นักกีฬาจะลงทะเบียนรายงานตัว ณ บริเวณจุดสตาร์ต บริเวณกระทรวงศึกษาธิการเวลา 07.25 น. พล.ต.อ.อัศวิน ขวัญเมือง ผู้ว่าราชการจังหวัดกรุงเทพมหานคร ประธานในพิธีลงนามถวายพระพรที่ซุ้มลงนาม จากนั้นจะทำพิธีเปิดกรวยถวายราชสักการะแด่พระบรมฉายาลักษณ์ สมเด็จพระเทพ รัตนราชสุดาฯ สยามบรมราชกุมารี และกล่าวถวาย พระพรชัยมงคล เนื่องในวันคล้ายวันพระราชสมภพ สมเด็จพระเทพรัตนราชสุดาฯ สยามบรมราชกุมารี ทรงเจริญพระชนมายุ 62 พรรษา วันที่ 2 เม.ย. ต่อด้วยการกดหวูดปล่อยขบวนนักกีฬาจักรยาน,ทัวร์ ออฟ ไทยแลนด์ 2017 ประเภททีมชาย มีทีมชั้นนำทั่วโลกเข้าร่วม 20 ทีม เป็นทีมจากต่างประเทศ 18 ทีม และทีมจากประเทศไทย 2 ทีม โดยนักกีฬาทีมต่างชาติ จะเริ่มเดินทางเข้ามา ในวันที่ 30 มี.ค.นี้ ด้านประเภททีมหญิง แข่งขันระหว่างวันที่ 8-10 เม.ย. ใช้เส้นทางภายในจังหวัดเชียงใหม่และจังหวัดลำพูน โดยมีทีมชั้นนำจากทั่วโลก ส่งนักกีฬา เข้าร่วมการแข่งขันจำนวน 15 ทีม เป็นทีมจากต่างประเทศ 12 ทีม และทีมจากประเทศไทย 3 ทีม เสธ.หมึก พล.อ.เดชา เหมกระศรี นายกสมาคมกีฬาจักรยานฯ เปิดเผยว่า ปีนี้เป็นการยกระดับจาก 2.2 เป็น 2.1 ซึ่งสมาคมฯ ดำเนินการร่วมกับกระทรวงการท่องเที่ยวและกีฬา ทั้งการกีฬาแห่งประเทศไทย (กกท.) และการท่องเที่ยวแห่งประเทศไทย (ททท.) โดยน้อมนำโครงการตามพระราชดำริของพระบาทสมเด็จพระปรมินทรมหาภูมิพลอดุลยเดช เป็นแนวทางในการจัดทำเส้นทาง ซึ่งประเภทชาย จะใช้เส้นทาง 6 ช่วง ดังนี้ 1 เม.ย. กรุงเทพฯ-ชัยนาท, 2 เม.ย. ชัยนาท-พิษณุโลก, 3 เม.ย. พิษณุโลก-อุตรดิตถ์, 4 เม.ย. อุตรดิตถ์-สุโขทัย, 5 เม.ย. สุโขทัย-ลำปาง และ 6 เม.ย. ลำปาง-เชียงใหม่ โดยตลอดเส้นทางจะนำเสนอโครงการในพระราชดำริของพระองค์ท่านในพื้นที่ที่มีการแข่งขันผ่าน รวมถึงผนวกเอาจุดเด่นทั้งวิถีชีวิต วัฒนธรรมและประวัติศาสตร์ ทั้งภาคกลางและภาคเหนือตลอดเส้นทาง,ขณะที่ประเภททีมหญิง จะใช้เส้นทางภายใน จ.เชียงใหม่ ซึ่งมีโครงการในพระราชดำริ ของพระบาทสมเด็จ พระเจ้าอยู่หัว อยู่มากมายกว่า 4,000 โครงการ และจะเข้าเส้นชัยวันสุดท้ายในวันที่ 10 เม.ย.ที่โครงการในศูนย์ศึกษาการพัฒนาอันเนื่องมาจากพระราชดำริ เพื่อร่วมสำนึกในพระมหากรุณาธิคุณที่พระองค์ทรงมีต่อปวงชนชาวไทยตลอดมา
พล.ต.อ.อัศวิน ขวัญเมือง ประเดิมประธานเปิดศึกจักรยานทางไกล ทัวร์ ออฟ ไทยแลนด์ 2017 นักปั่นชายและหญิง 35 ทีมจากทั่วโลก พร้อมลงชิงชัย ระหว่าง 1-10 เม.ย.นี้ เส้นทางปั่นผ่านโครงการในพระราชดำริ ในหลวง ร.9 กว่า 4,000 โครงการ
จักรยานทางไกลนานาชาติ,ทัวร์ ออฟ ไทยแลนด์ 2017,พล.ต.อ.อัศวิน ขวัญเมือง,พล.อ.เดชา เหมกระศรี,เสธ.หมึก